turjo4nis/wikipedia-bn-dump-20250701 huggingface dataset:
কচুয়া উত্তর ইউনিয়ন

কচুয়া উত্তর বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।

আয়তন 
কচুয়া উত্তর ইউনিয়নের আয়তন ৪,১০২ একর।

জনসংখ্যার উপাত্ত 
২০১১ সালের পরিসংখ্যান অনুযায়ী কচুয়া উত্তর ইউনিয়নের জনসংখ্যা ২৭,২৩৬ জন। এর মধ্যে পুরুষ ১২,৭১২ জন এবং মহিলা ১৪,৫২৪ জন। মোট পরিবার ৫,২৬৬টি।

অবস্থান ও সীমানা 
কচুয়া উপজেলার মধ্যাংশে কচুয়া উত্তর ইউনিয়নের অবস্থান। এ ইউনিয়নের উত্তরে বিতারা ইউনিয়ন, পশ্চিমে পালাখাল মডেল ইউনিয়ন, দক্ষিণে কচুয়া দক্ষিণ ইউনিয়ন, পূর্বে কুমিল্লা জেলার চান্দিনা উপজেলার জোয়াগ ইউনিয়ন ও বরকরই ইউনিয়ন এবং উত্তর-পূর্বে কুমিল্লা জেলার চান্দিনা উপজেলার দোল্লাই নবাবপুর ইউনিয়ন ও গল্লাই ইউনিয়ন অবস্থিত।

প্রশাসনিক কাঠামো 
কচুয়া উত্তর ইউনিয়ন কচুয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী কচুয়া উত্তর ইউনিয়নের সাক্ষরতার হার ৫৯.২%।

শিক্ষা প্রতিষ্ঠান 
 তেতৈয়া আদর্শ উচ্চ বিদ্যালয়
 উজানি উচ্চ বিদ্যালয়
 সিংআড্ডা উচ্চ বিদ্যালয়

দর্শনীয় স্থান 
সাচার কলাখোপা ভূইয়া পার্ক

আরও দেখুন 
 কচুয়া উপজেলা, চাঁদপুর
 কচুয়া থানা, চাঁদপুর
 চাঁদপুর জেলা

তথ্যসূত্র

বহিঃসংযোগ 

কচুয়া (চাঁদপুর) উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
কচুয়া দক্ষিণ ইউনিয়ন

কচুয়া দক্ষিণ বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।

আয়তন 
কচুয়া দক্ষিণ ইউনিয়নের আয়তন ২,৬২৩ একর।

জনসংখ্যার উপাত্ত 
২০১১ সালের পরিসংখ্যান অনুযায়ী কচুয়া দক্ষিণ ইউনিয়নের জনসংখ্যা ১৮,৮০২ জন। এর মধ্যে পুরুষ ৮,৯১৭ জন এবং মহিলা ৯,৮৮৫ জন। মোট পরিবার ৩,৫৮৬টি।

অবস্থান ও সীমানা 
কচুয়া উপজেলার মধ্যাংশে কচুয়া দক্ষিণ ইউনিয়নের অবস্থান। এ ইউনিয়নের উত্তরে কচুয়া উত্তর ইউনিয়ন, পশ্চিমে পালাখাল মডেল ইউনিয়ন, দক্ষিণ-পশ্চিমে কাদলা ইউনিয়ন, দক্ষিণে কচুয়া পৌরসভা ও কড়ইয়া ইউনিয়ন এবং পূর্বে কুমিল্লা জেলার চান্দিনা উপজেলার জোয়াগ ইউনিয়ন ও বরকরই ইউনিয়ন অবস্থিত।

প্রশাসনিক কাঠামো 
কচুয়া দক্ষিণ ইউনিয়ন কচুয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী কচুয়া দক্ষিণ ইউনিয়নের সাক্ষরতার হার ৫১.৫%।

আরও দেখুন 
 কচুয়া উপজেলা, চাঁদপুর
 কচুয়া থানা, চাঁদপুর
 চাঁদপুর জেলা

তথ্যসূত্র

বহিঃসংযোগ 

কচুয়া (চাঁদপুর) উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
কাদলা ইউনিয়ন

কাদলা বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন। ৮নং কাদলা ইউনিয়ন।

আয়তন 
কাদলা ইউনিয়নের আয়তন ৫,৬৭৭ একর।

জনসংখ্যার উপাত্ত 
২০১১ সালের পরিসংখ্যান অনুযায়ী কাদলা ইউনিয়নের জনসংখ্যা ৩২,০৮৪ জন। এর মধ্যে পুরুষ ১৪,৮৪১ জন এবং মহিলা ১৭,২৪৩ জন। মোট পরিবার ৬,৩৩১টি।

অবস্থান ও সীমানা 
কচুয়া উপজেলার মধ্যাংশে কাদলা ইউনিয়নের অবস্থান। এ ইউনিয়নের উত্তরে সহদেবপুর পশ্চিম ইউনিয়ন ও পালাখাল মডেল ইউনিয়ন, উত্তর-পূর্বে কচুয়া দক্ষিণ ইউনিয়ন, পূর্বে কচুয়া পৌরসভা, দক্ষিণ-পূর্বে কড়ইয়া ইউনিয়ন, দক্ষিণে হাজীগঞ্জ উপজেলার হাটিলা পশ্চিম ইউনিয়ন ও কালচোঁ উত্তর ইউনিয়ন এবং পশ্চিমে মতলব দক্ষিণ উপজেলার নারায়ণপুর ইউনিয়ন অবস্থিত।

প্রশাসনিক কাঠামো 
কাদলা ইউনিয়ন কচুয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী কাদলা ইউনিয়নের সাক্ষরতার হার ৬৩.৫%।

শিক্ষা প্রতিষ্ঠান 
 কাদলা এস এস ফাজিল (ডিগ্রি) মাদ্রাসা
 কাদলা আল-আমিন হাফিজিয়া ক্যাডেট ও ফোরকানিয়া মাদ্রাসা।

 দরবেশগঞ্জ বহুমুখী উচ্চ বিদ্যালয়
 ৬১নং দরবেশগঞ্জ প্রাথমিক বিদ্যালয়
 রঘুনাথপুর উচ্চ বিদ্যালয়
 রঘুনাথপুর প্রাথমিক বিদ্যালয়

 দিঘির পাড় সরকারি প্রাথমিক বিদ্যালয়
 আফিয়ার বাড়ি সরকারি প্রাথমিক বিদ্যালয়
 কাদলা খাদিজাতুল কুবরা (রা.) মহিলা মাদ্রাসা
 কাদলা মডেল কিন্ডারগার্টেন প্রাথমিক বিদ্যালয়
 আশেক আলী খান স্কুল এন্ড কলেজ

যোগাযোগ ব্যবস্থা

হাট-বাজার 
 কাদলা বাজার
 কাদলা দরবেশগঞ্জ বাজার
 কাদলা রঘুনাথপুর বাজার
 গুলবাহার বাজার

দর্শনীয় স্থান 
১/কাদলা দীঘির পাড়

২/কাদলা দরবেশগঞ্জ ঈদগাহ্ মাঠ এবং কয়েকশত বছরের পুরানো তেতুল গাছ।

৩/রঘুনাথপুর বাজার।

 মুক্তিযুদ্ধের ঘটনাবলি :

১৯৭১ সালের ১৪ সেপ্টেম্বর রঘুনাথপুর বাজারে স্থানীয় রাজাকারদের হামলায় ১ জন মুক্তিযোদ্ধা শহীদ হন এবং ১৪ জন নিরীহ লোক নিহত হয়।

উল্লেখযোগ্য ব্যক্তি 
১.মরহুম মাওলানা মোহাম্মদ রফিকুল ইসলাম

(সাবেক শিক্ষক কাদলা ফাজিল ডিগ্রি মাদরাসা)

২.মরহুম মাওলানা মোহাম্মদ আজগর আলী মজুমদার (সাবেক ইমাম দরবেশগঞ্জ ঈদগাহ)

৩.মোহাাম্মদ নুরুল ইসলাম বিএসসি

(শিক্ষক দরবেশগঞ্জ উচ্চ বিদ্যালয়)

৪.মোহাম্মদ ফারুক বিএসসি

(শিক্ষক ধডডা উচ্চ বিদ্যালয়)

৫.মোহাম্মদ খোরশেদ আলম মজুমদার

(ফাউন্ডার্স-কাদলা মহিলা মাদ্রাসা)

৬.ইঞ্জিনিয়ার মোঃমজিবুর রহমান

৭.ড.জয়নাল আবেদীন

৮.মোহাম্মদ বাশার খান

(খান ফাউন্ডেশন)

৯. প্রকৌশলী মোঃবোরহান উদ্দীন
১০.প্রকৌশলী নাছিম ইবনে নজরুল
১১.ড.মহিউদ্দীন খান আলমগীর এমপি।

জনপ্রতিনিধি 

১. ড.মহিউদ্দীন খান (মখা) আলমগীর (জন্মঃ ১৯৪২) বাংলাদেশের একজন রাজনীতিবিদ, লেখক, সাবেক সরকারি কর্মকর্তা ও মন্ত্রী। তিনি স্বরাষ্ট্রমন্ত্রী হিসেবে দায়িত্বপালন করেছিলেন।

২.মোঃ নূরুল আলম রিহাত

(চেয়ারম্যান ৮নং কাদলা ইউনিয়ন)

৩.মোঃ আলাউদ্দিন মজুমদার

(মেম্বার ৮নং কাদলা ইউনিয়ন ৬নং ওর্য়াড)

আরও দেখুন 
 কচুয়া উপজেলা, চাঁদপুর
 কচুয়া থানা, চাঁদপুর
 চাঁদপুর জেলা

তথ্যসূত্র

বহিঃসংযোগ 

কচুয়া (চাঁদপুর) উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
শরদিন্দু মুখার্জি

শরদিন্দু মুখার্জি একজন ভারতীয় বাঙালি ক্রিকেট খেলোয়াড়। তিনি ভারতের হয়ে কেবলমাত্র ১৯৯০-৯১ সালে ভারতে অনুষ্ঠিত হওয়া এশিয়া কাপে অংশগ্রহণ করেন। সেই সময়ে ভারতীয় দলের নির্বাচকেরা তাকে খানিকটা চমক হিসাবেই নির্বাচিত করেছিলেন। তিনি সেই এশিয়া কাপে তিনটি ম্যাচ খেলেছিলেন এবং ২৯ ওভার বল করে দুটি উইকেট নেন। শ্রীলঙ্কার বিরুদ্ধে খেলা ভারতের দুটি ম্যাচেই তিনি অরবিন্দ ডি সিলভাকে আউট করেন।

ভারতের হয়ে খেলা ছাড়াও তিনি বাংলা দলের হয়ে রঞ্জি ট্রফিতে প্রতিনিধিত্ব করেন এবং সেখানে তিনি দুরন্ত সফল। ১৯৮৯-৯০ সালের রঞ্জি ট্রফি বিজয়ী বাংলা দলের সদস্যও ছিলেন। বাংলা দলের হয়ে তিনি ২১.২২ ইকোনমি রেটে ২২ টি উইকেট দখল করেন।

তথ্য়সূত্র 

কলকাতা থেকে আগত ক্রিকেটার
পূর্বাঞ্চলের ক্রিকেটার
বাংলার ক্রিকেটার
ভারতীয় ক্রিকেটার
ভারতের একদিনের আন্তর্জাতিক ক্রিকেটার
১৯৬৪-এ জন্ম
জীবিত ব্যক্তি
মুড়কি

মুড়কি বাংলার একটি অত্যন্ত জনপ্রিয় মিষ্টি জাতীয় খাবার। এটি ধানের খইয়ের সাথে চিনি বা গুড় দিয়ে প্রস্তুত করা হয়। প্রাচীন কাল থেকেই মুড়কি দূর পথগামী যাত্রীদের পাথেয় রূপে ব্যবহারের চল আছে। এছাড়া প্রাতরাশ রূপেও ব্যবহৃত হয়। ছোট বাচ্চাদের নিকটও এটি জনপ্রিয় ছিল। প্রাচীন কাল থেকেই পশ্চিমবঙ্গ ও বাংলাদেশের হিন্দুরা মুড়কি প্রসাদ রূপে ব্যবহার করেন।

চিনি সহযোগে উৎপন্ন মুড়কির ঔষধি গুণ আছে। এটি পেটের গোলযোগ নিরাময় করে।

প্রকারভেদ 
খইয়ের সাথে সহোপকরণ পরিবর্তন করে বিভিন্ন ধরনের মুড়কি প্রস্তুত করা হয়ে থাকে। বিপ্রদাস মুখোপাধ্যায় তাঁর মিষ্টান্ন পাক বইতে মোট চার ধরনের মুড়কির উল্লেখ করেছেন।
 চিনির মুড়কি
 নলেন গুড়ের মুড়কি
 ইক্ষু গুড়ের মুড়কি
 খাগড়াই মুড়কি

এছাড়া ঝুরঝুরে ছানাকে ছানার মুড়কি বলে উল্লেখ করেছেন।

ব্যবহার 
জনপ্রিয় এই খাবারটি একসময় প্রাতরাশ থেকে আরম্ভ করে পথিকের পথে বিশ্রামকালীন খাবার রূপে ব্যবহৃত হতো। ধুতির কোঁচায় বা গামছায় মুড়কি বেঁধে নিয়ে যাওয়ার প্রচলন ছিল। বর্তমানে আধুনিকতার প্রসারের ফলে এসব রীতি আর নেই। এখন কেবলমাত্র বাঙালি হিন্দুরা মুড়কি দেবতার প্রসাদ রূপে ব্যবহার করে।

প্রস্তুত প্রণালী 
পরিমাণ মতো চিনি জ্বাল দিয়ে তার জলীয় অংশ শুকিয়ে গেলে চিনির রসে ধানের খই ছড়িয়ে দিয়ে চিনির রসকে ভালোভাবে খইয়ের গায়ে মাখিয়ে মুড়কি প্রস্তুত করা হয়। চিনি ছাড়া গুড়ের মুড়কি করতে গেলেও একই ভাবে গুড় জ্বাল দিয়ে তাতে খই দিয়ে প্রস্তুত করা হয়। তবে গুড়ের খই চিনির খইয়ের তুলনায় গুরুপাক হয়।

সাহিত্যে উল্লেখ 
 রবীন্দ্রনাথ ঠাকুর তাঁর সময়হারা কবিতায় মুড়কির উল্লেখ করেছেন।

কবিতায় উড়কি ধানের মুড়কির কথা বলা হয়েছে।

 সুকুমার রায় তাঁর আবোল তাবোল ছড়ার সংকলনে "পালোয়ান" কবিতায় মল্লযোদ্ধার প্রাতরাশে মুড়কির উল্লেখ করেছেন।

তথ্যসূত্র
শান্তি টিগগা

শান্তি টিগগা ভারতীয় সেনাবাহিনীর প্রথম মহিলা জওয়ান ছিলেন। তার ফিটনেস ও দক্ষতা তার পুরুষ সহকর্মীদের ফিটনেস ও দক্ষতা অতিক্রম করে গিয়েছিল। তিনি নিয়োগ প্রশিক্ষণ ক্যাম্পে 'সেরা প্রশিক্ষণার্থী' নির্বাচিত হয়েছিলেন। ২০১৩ সালে মে মাসের ১৩ তারিখে তাকে রহস্যজনকভাবে মৃত অবস্থায় পাওয়া যায়।

প্রারম্ভিক জীবন 
শান্তি টিগগা এসেছিলেন পশ্চিমবঙ্গের জলপাইগুড়ি জেলা থেকে। তিনি এসেছিলেন তফসিলি সম্প্রদায় থেকে। তার পরিবার ও সমাজের বহু মানুষ প্রতিরক্ষা বাহিনীতে কর্মরত ছিলেন। বিষয়টি তাকে সেনাবাহিনীতে যোগ দিতে অনুপ্রেরণা জুগিয়েছিল। তিনি বাল্যবিবাহের শিকার ছিলেন। তিনি জীবনের অধিকাংশ সময়েই গৃহিণী ও মায়ের ভূমিকা পালন করেছেন। তার দুইটি সন্তান ছিল।

কর্মজীবন
শান্তি টিগগার স্বামী মারা যাবার পর রেলওয়ে কর্তৃপক্ষ শান্তি টিগগার অবস্থা বিবেচনা করে রেলওয়ে বিভাগে চাকরি প্রদানের সিদ্ধান্ত নেয়। ২০০৫ সালে রেলওয়ে বিভাগে যোগদান করেন শান্তি টিগগা। তিনি জলপাইগুড়ি জেলার চালশা স্টেশনে পাঁচ বছর ধরে কর্মরত ছিলেন। ২০১১ সালে তিনি ৯৬৯ রেলওয়ে ইঞ্জিনিয়ার ডিপার্টমেন্ট অব টেরিটোরিয়াল আর্মিতে যোগদান করেন। এর পূর্বে বহু মহিলা সেনাবাহিনীর নন কমব্যাট পদে কর্মরত থাকলেও তিনিই প্রথম মহিলা যিনি তের লাখ সদস্য বিশিষ্ট শক্তিশালী ভারতীয় সেনাবাহিনীর কমব্যাট পদে যোগ দিয়েছিলেন।

নিয়োগ প্রশিক্ষণ ক্যাম্পে তার কর্মক্ষমতা তাক লাগিয়ে দেয় সবাইকে। দেড় কিলোমিটার দৌড়ে তিনি প্রথম হন। নিকটতম পুরুষ প্রতিযোগী থেকে পাঁচ সেকেন্ড কমে দৌড় শেষ করেন তিনি। মাত্র ১২ সেকেন্ডে ৫০ মিটার দৌড় সম্পন্ন করেন তিনি। তিনি লক্ষ্যভেদী প্রতিযোগিতায় অসাধারণ নৈপুণ্য প্রদর্শন করেন। তাকে প্রশিক্ষণ শেষে 'সেরা প্রশিক্ষণার্থী'র মর্যাদা দেওয়া হয়।

অপহরণ ও মৃত্যু
২০১৩ সালের মে মাসের ৯ তারিখে একদল অজ্ঞাত দুষ্কৃতকারী শান্তি টিগগাকে অপহরণ করে। এরপর তাকে রেলওয়ে ট্র‍্যাকে বাঁধা অবস্থায় পাওয়া যায়। আহত শান্তি টিগগাকে হাসপাতালে ভর্তি করা হয়। হাসপাতালে তার জন্য নিরপত্তা প্রদান করা হয়। ঘটনাটি তদন্ত করা শুরু করে পুলিশ।

২০১৩ সালের মে মাসের ১৩ তারিখে তার কেবিনের স্নানঘর থেকে তার ঝুলন্ত মৃতদেহ উদ্ধার করা হয়। ঐ কেবিনে থাকা তার পুত্র তার মায়ের স্নানঘর থেকে দীর্ঘক্ষণ বের না হবার বিষয়টা প্রথম খেয়াল করে। অতঃপর স্নানঘরের দরজা ভেঙে তার মৃতদেহ উদ্ধার করা হয়। বিষয়টিকে আত্মহত্যা বলে অভিহিত করে পুলিশ কর্তৃপক্ষ।

তথ্যসূত্র

ভারতীয় ব্যক্তি
২০১৩-এ মৃত্যু
স্টার এয়ার (ভারত)

স্টার এয়ার একটি ভারতীয়  বিমান সংস্থা, যার মূল ঘাঁটি কর্ণাটক রাজ্যের বেঙ্গালুরু শহরের কেম্পেগৌড়া আন্তর্জাতিক বিমানবন্দরে অবস্থিত। ২০১৯ সালের জানুয়ারিতে এটি কেন্দ্রীয় সরকারের উড়ান প্রকল্পের অংশ হিসেবে কর্ণাটক রাজ্যের পাশাপাশি পার্শ্ববর্তী অন্ধ্রপ্রদেশ রাজ্যে উড়ান পরিচালনা করে। বিমান সংস্থাটি তার পরিষেবাগুলির জন্য দুটি এমব্রায়ার ১৪৫এলআর বিমান ব্যবহার করে।

ইতিহাস 
স্টার এয়ারের অভিভাবক সংস্থা ঘোদাওয়াত এন্টারপ্রাইজগুলি ২০১৭ সালের মার্চ মাসে স্টার এয়ার নামক একটি যাত্রীবাহী বিমান সংস্থা স্থাপনের জন্য কেন্দ্রীয় সরকারের কাছ থেকে অনুমতি চেয়েছিল। ২০১৮ সালের জুনে সংস্থাটি প্রথম বিমান হিসাবে এমব্রারে ১৪৫এলআর অর্জন করে। পরবর্তী বছরের জানুয়ারির শুরুতে এটি উড়ান পরিচালনার শংসাপত্রটি গ্রহণ করে এবং ঘোষণা করে যে কেন্দ্রীয় সরকারের উড়ান প্রকল্পের অধীনে বিমান পরিষেবাগুলি পরিচালনা করবে, যার লক্ষ্য ভারতের অভ্যন্তরে আঞ্চলিক সংযোগ উন্নত করা। বেঙ্গালুরুর কেম্পেগৌড়া আন্তৰ্জাতিক বিমানবন্দরটি  সংস্থার মূল ভিত্তি হিসাবে নির্বাচিত হয়েছিল। ২০১৯ সালের ২৫ জানুয়ারি বিমান সংস্থাটির প্রথম উড়ান হুবলির জন্য ব্যাঙ্গালোর ছেড়ে চলে যায়।  পাশাপাশি তিরুপতি উড়ানও চালু হয়েছে।

গন্তব্যস্থলগুলি 
২০১৯ সালের ফেব্রুয়ারি অনুসারে স্টার এয়ার নিম্নোক্ত শহরগুলির পরিষেবা দেয়।

তথ্যসূত্র

বহিঃসংযোগ

ভারতের বিমান পরিবহন সংস্থা
২০১৭-এ কর্ণাটকে প্রতিষ্ঠিত
২০১৭-এ প্রতিষ্ঠিত ভারতীয় কোম্পানি
বেঙ্গালুরু ভিত্তিক কোম্পানি
ছবি রাজাওয়াত

ছবি রাজাওয়াত জয়পুর থেকে ৬০ কিলোমিটার দূরে তার গ্রাম সোডার সারপাঞ্চ ছিলেন, নির্বাচিত একটি পদে থাকলেও ছবি কোনো রাজনৈতিক দলের সাথে যুক্ত ছিলেন না। পঞ্চায়েতগুলি আনুষ্ঠানিকভাবে প্রতিষ্ঠিত হত, অ-পক্ষীক এবং পঞ্চায়েত নির্বাচিত প্রতিনিধিরা মূলধারার রাজনীতির বন্ধনে আবদ্ধ হয় না।  সরপঞ্চের অফিসে তিনি সবচেয়ে কম বয়সী ব্যক্তি হিসেবে পরিচিতি লাভ করেছেন।

প্রথম জীবন 
রাজওয়াত রাজস্থান জয়পুর রাজপুত পরিবারে জন্মগ্রহণ করেন। তিনি টনক জেলার মালপুরা তহসিলের সোডা নামক একটি ছোট গ্রাম থেকে এসেছেন।  তিনি ঋষি ভ্যালি স্কুল, মায়া কলেজ গার্লস স্কুল ও লেডি শ্রী রাম কলেজের ছাত্রী ছিলেন। এবং বালাজ ইনস্টিটিউট অফ আধুনিক ম্যানেজমেন্ট পুনে থেকে এমবিএ ডিগ্রি অর্জন করেন।

ব্যক্তিগত জীবন 
ছাভি রাজাওয়াত তার গ্রাম, সোডা এবং জয়পুরের মাঝে তার সময় ভাগ করে দেন যেখানে তিনি তার পিতামাতার সাথে থাকেন।

ছাভি রাজাওয়াত, অন্ধ্রপ্রদেশের ঋষি ভ্যালি স্কুলে পড়াশোনা করেন এছাড়াও রাজস্থানে মায়া কলেজ গার্লস স্কুল এবং দিল্লির লেডি শ্রী রাম কলেজ ফর উইমেন কলেজেও তিনি পড়াশোনা করেন। শ্রী বালাজি সোসাইটি থেকে এমবিএর পর, তিনি টাইমস অফ ইন্ডিয়া, কার্লসন গ্রুপ অফ হোটেল, এয়ারটেল ইত্যাদি কোম্পানির জন্য কাজ করেছিলেন। আজ তিনি রাজস্থান টনক জেলার সোডা গ্রামের সরপঞ্চ (গ্রাম পরিষদের নির্বাচিত প্রধান) এবং এমবিএ ডিগ্রি নিয়ে ভারতের প্রথম নারী সরপঞ্চ হিসেবে কর্মরত আছেন।

পেশা 
রা্জাওয়াত গ্রামীণ ভারতকে বিকাশে সহায়তা করার জন্য তার কর্পোরেট চাকরি ও শহর জীবন ত্যাগ করেছিলেন।  তিনি রাজস্থানের জয়পুর থেকে ৬০ কিলোমিটার দূরে সোডা গ্রামের সরপঞ্চ (গ্রামের প্রধান) হয়ে ওঠেন।  ছভির নির্বাচনের ২০ বছর আগে তার পিতামহ ব্রিগেডিয়ার রঘুবীর সিং একই গ্রামের সরপঞ্চ ছিলেন। তিনি জনগণের সাথে খুব ভাল আছেন এবং তিনি সোডা গ্রামের উন্নয়নে নেতৃত্ব দিচ্ছেন। গ্রামের সরপঞ্চ হয়ে যাওয়ার পর, তিনি সফলভাবে অনেক প্রকল্প বাস্তবায়ন করেছিলেন যেমন বৃষ্টির পানি সংগ্রহ, ঘরের অধিকাংশ টয়লেট সুবিধা ইত্যাদি।

ভারতের টাইমস অব ইন্ডিয়া, ভারতের একটি শীর্ষ ইংরেজি পত্রিকা, তাকে গ্রামীণ রাজস্থানের পরিবর্তিত মুখ হিসেবে পরিচয় করিয়েছে।

৬ জুলাই ২০১৪ তারিখে, ছবির সঙ্গে তার পিতা ও পঞ্চায়েতের সচিব ভূমিবিরোধীদের ওপর হামলা চালায়। বলা হয় যে ছবি ও তার বাবা সর্বদা পুলিশকে নিরাপত্তা প্রদানের জন্য অনুরোধ জানিয়েছিলেন, কিন্তু পুলিশ তাদের কথা শোনেনি।

সম্মাননা 
ভারতের প্রাক্তন রাষ্ট্রপতি এপিজে আব্দুল কালাম দিল্লির প্রযুক্তি দিবস উপলক্ষে ছবি রাজাওয়াতকে সম্মানিত করেন।

ছবি রাজাওয়াত আইবিএন লাইভ দ্বারা "ইয়ং ইন্ডিয়ান লিডার" পদে সম্মানিত হন।

তথ্যসূত্র 

২১শ শতাব্দীর ভারতীয় রাজনীতিবিদ‏‎
১৯৮০-এ জন্ম
জীবিত ব্যক্তি
স্থায়ীভাবে অকার্যকর বহিঃসংযোগসহ নিবন্ধ
অকার্যকর বহিঃসংযোগ সহ সমস্ত নিবন্ধ
অপর্যালোচিত অনুবাদসহ পাতা
১৯৭৭-এ জন্ম
টঙ্ক জেলার ব্যক্তি
রাজস্থানি রাজনীতিবিদ
রাজস্থানের রাজনীতিতে নারী
২১শ শতাব্দীর ভারতীয় নারী রাজনীতিবিদ
জলপাই (রং)

জলপাই একটি গাঢ় হলুদ-সবুজাভ রঙ, যা দেখতে  মুলত অরুপ বা সবুজ জলপাইয়ের মত।
জলপাই খসে পড়ার পরই মুলত এ রং ধারণ করে।

বিভাজন

জলপাই

গাঢ় জলপাই

বাদামী জলপাই  

ডানপাশে বা উপরে প্রদর্শিত রঙটি হলো বাদামি জলপাই রঙ।

গাঢ় বাদামী জলপাই

গাঢ় সবুজাভ জলপাই

কালো জলপাই 

কালো জলপাই আরএএল রং ম্যাচিং ব্যবস্থার একটি রং। এটি আরএএল ৬০১৫ হিসাবে মনোনীত।

"কালো জলপাই" রংটি কালো জলপাই রঙের একটি উপস্থাপনা।

এটি আরএএল রং ম্যাচিং ব্যবস্থার অন্যতম রং, যা ইউরোপে ব্যাপকভাবে ব্যবহৃত একটি বর্ণব্যবস্থা। আরএএল রঙের তালিকাটি ১৯২৭ সালে তৈরি হয়, এবং এটি ১৯৬১ সালে তার বর্তমান রূপে পৌঁছায়।

তথ্যসূত্র 

সবুজের ছায়া
সবুজের বর্ণচ্ছটা
কালোর বর্ণচ্ছটা
ওয়েব রং
দ্বীপন্তি (রং)

দ্বীপন্তি, গজদন্ত বা আইভরি হল একরকম হলদে সাদা রঙ যা হাতির দাঁতের সাথে সাদৃশ্যপূর্ণ। 

১৩৮৫ সালে ইংরেজিতে রঙটির নামকরণ করা হয় আইভরি। 

হাতি বা দ্বীপের দন্তের মতো দেখায় বলে বাংলায় এর পরিশব্দ করা হয়েছে দ্বীপন্তি বা গজদন্ত।

প্রকৃতিতে দ্বীপন্তি রংয়ের ব্যবহার

বৃক্ষ
 দ্বীপন্তী রঙের সিম্বিডিয়াম অর্কিডের একটি প্রজাতি।

পাখি
দ্বীপন্তি বেশ কয়েকটি পাখির নামে তাদের চেহারা বর্ণনা করার জন্য বিশেষণ হিসেবে ব্যবহার করা হয়, যার মধ্যে রয়েছে দ্বীপন্তি গল, দ্বীপন্তি-পিঠে গিটগিট, দ্বীপন্তি-ঠোঁটি আরাকারি, দ্বীপন্তি-ঠোঁটি কাঠবোলা, দ্বীপন্তি-ঠোঁটি কাঠঠোকরা এবং দ্বীপন্তি-বুক পিট্টা।

তথ্যসূত্র 

পাখির রং
প্রবাল (রং)

প্রবালে ওয়েব রঙ সংস্করণটি মূলত কমলা রঙের একটি আভা বা ছায়া। ডানপাশে বা উপরে প্রদর্শিত রঙটিই প্রবালের ওয়েব রঙ। 
১৫১৩ সালে ইংরেজি অভিধানে কোরাল রংয়ের নাম অন্তর্ভুক্ত হয়।

শ্রেণিবিভাগ

প্রবাল পিঙ্ক

ডানপাশে বা উপরে প্রদর্শিত রঙটি হলো প্রবাল পিঙ্ক রঙ।

ইংরেজিতে রঙের নাম হিসেবে কোরাল পিঙ্ক তথা প্রবাল পিঙ্ক শব্দটির রেকর্ডকৃত প্রথম ব্যবহার হয় ১৮৯২ সালে।

হালকা প্রবাল 

ডানপাশে বা উপরে প্রদর্শিত রঙটি হলো হালকা প্রবাল।

তথ্যসূত্র

কমলার বর্ণচ্ছটা
লালের বর্ণচ্ছটা
রং (নির্দিষ্ট বর্ণ)
পিঙ্কের বর্ণচ্ছটা
আলোক-অপেক্ষা-দ্রুতগামী

আলোক-অপেক্ষা-দ্রুতগামী (Faster-than-light বা FTL) বা অধিআলোক (superluminal) হচ্ছে যোগাযোগ বা ভ্রমণ হচ্ছে আলোর গতিবেগ এর চেয়ে দ্রুত বেগে তথ্য বা পদার্থের গতির অনুমান।

বিশেষ আপেক্ষিকতার তত্ত্ব অনুসারে কেবল শূন্য স্থিতিভরের কণাই আলোর গতিবেগে ভ্রমণ করতে পারে। ট্যাকিয়ন নামে একটি কনার গতিবেগ আলোর বেগের চেয়ে বেশি বলে অনুকল্পিত হয়, কিন্তু এর অস্তিত্ব কারণবাদ বা কার্য-কারণ সম্পর্ককে লঙ্ঘণ করে, এবং পদার্থবিজ্ঞানীগণ এই ব্যাপারে এখনও ঐকমত্যে পৌঁছাতে পারেন নি। অন্যদিকে, কয়েকজন পদার্থবিজ্ঞানী যাকে "আপাত" বা "কার্যকরী" আলোক-অপেক্ষা-দ্রুতগামী বলে দাবি করছে তা স্থান-কালের অস্বাভাবিক বিকৃত অঞ্চলের অনুকল্পের উপর নির্ভর করে, যেখানে আলো স্বাভাবিক বা অবিকৃত স্থানকালে যতটুকু সময়ে একটি অবস্থানে পৌঁছাবে, পদার্থ সেই বিকৃত অস্বাভাবিক অঞ্চলের কারণে দূরবর্তী অবস্থানে তার থেকেও কম সময়ে সেখানে পৌঁছাতে পারবে।

বর্তমান বৈজ্ঞানিক তত্ত্বগুলো অনুসারে, পদার্থ কোন স্থানিক বিকৃত স্থান-কালিক অঞ্চলের সাপেক্ষে আলোর চেয়ে কম গতিতে ভ্রমণ করতে পারে (অবআলোক)। আপাত অধিয়ালোক সাধারণ আপেক্ষিকতা থেকে বর্জিত নয়। আপাত অধিআলোক পদার্থবিজ্ঞানের আলোচনায় দূরকল্পী। এর প্রস্তাবসমূহের মধ্যে রয়েছে আলকুবিয়ের ড্রাইভ এবং অতিক্রমযোগ্য ক্ষুদ্রবিবর।

তথ্যসূত্র

পরিভাষা 

 Faster-than-light - আলোক-অপেক্ষা-দ্রুতগামী
 Superluminal - অধিআলোক
 Rest mass - স্থিতিভর
 Traversable wormhole - অতিক্রমযোগ্য ক্ষুদ্রবিবর

পদার্থবিজ্ঞান
কল্পবিজ্ঞান বিষয়
সাহিত্যে পদার্থবিজ্ঞান
আলোক-অপেক্ষা-দ্রুতগামী ভ্রমণ
ট্যাকিয়ন
আপেক্ষিকতার তত্ত্ব
ওয়ার্প ড্রাইভ তত্ত্ব
আন্তঃনাক্ষত্রিক ভ্রমণ
বৈজ্ঞানিক কল্পকাহিনীর বিষয়
আপেক্ষিকতা তত্ত্ব
ইশান খট্টর

ইশান খট্টর (; জন্ম: ১ নভেম্বর ১৯৯৫) হলেন একজন ভারতীয় অভিনেতা। তিনি অভিনেতা রাজেশ খট্টর ও অভিনেত্রী নীলিমা আজিমের পুত্র। ২০০৫ সালে তার সৎ ভাই শাহিদ কপূর অভিনীত বাহ! লাইফ হো তো অ্যায়সি! চলচ্চিত্রে শিশু অভিনেতা হিসেবে তার চলচ্চিত্রে অভিষেক হয়। প্রাপ্ত বয়স্ক চরিত্রে তিনি মাজিদ মাজিদির নাট্যধর্মী বিয়ন্ড দ্য ক্লাউডস্‌ (২০১৭) চলচ্চিত্রে একজন চোরাকারবারি চরিত্রে অভিনয় করেন। এই কাজের জন্য তিনি শ্রেষ্ঠ নবাগত অভিনেতা বিভাগে ফিল্মফেয়ার পুরস্কার অর্জন করেন। ২০১৮ সালে তিনি প্রণয়মূলক নাট্যধর্মী ধড়ক চলচ্চিত্রে অভিনয় করেন, যা ব্যবসা সফল হয়।

চলচ্চিত্রের তালিকা

পুরস্কার ও মনোনয়ন

তথ্যসূত্র

বহিঃসংযোগ 

 

জীবিত ব্যক্তি
২১শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
ভারতীয় শিশু অভিনেতা
মুম্বইয়ের অভিনেতা
হিন্দি চলচ্চিত্র অভিনেতা
শ্রেষ্ঠ নবাগত অভিনেতা বিভাগে ফিল্মফেয়ার পুরস্কার বিজয়ী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
১৯৯৫-এ জন্ম
জি সিনে পুরস্কার বিজয়ী
তিরুপতি

তিরুপতি ভারতের অন্ধ্রপ্রদেশ রাজ্যের চিত্তুর জেলার একটি শহর। এটি একটি পৌর সংস্থা  এবং তিরুপতি (নগর) মণ্ডলের এবং তিরুপতি রাজস্ব বিভাগের সদর দপ্তর।  ২০১১ সালের আদমশুমারি অনুযায়ী শহরটির মোট জনসংখ্যা  ৩,৭৪,২৬০ জন এবং এটি অন্ধ্রপ্রদেশের নবম জনবহুল শহর।  তিরুপতি ৪,৫৯,৯৮৫ জন জনসংখ্যার সাথে রাজ্যের সপ্তম বৃহত্তম শহুরে অঞ্চল।  তিরুপতি অন্য ঐতিহাসিক মন্দিরগুলির পাশাপাশি তিরুমালা ভেঙ্কটেশ্বর মন্দিরের জন্য একটি হিন্দু তীর্থস্থান হিসেবে বিবেচিত এবং এটি "অন্ধ্রপ্রদেশের আধ্যাত্মিক রাজধানী" হিসাবে পরিচিত।  তিরুপতি অনেক শিক্ষা প্রতিষ্ঠান এবং বিশ্ববিদ্যালয়ের আবাসস্থল। ২০১২-১৩ সালে জন্য ভারতের পর্যটন মন্ত্রণালয় তিরুপতিকে "সেরা হেরিটেজ সিটি" হিসাবে চিহ্নিত করেছে।   ভারত সরকারের স্মার্ট সিটি মিশন প্রকল্পের অধীনে  তিরুপতিকে  একশটি স্মার্ট সিটির মধ্যে একটি নির্বাচিত করেছে।

তথ্যসূত্র

বহিঃসংযোগ

অন্ধ্রপ্রদেশের নগর
তিরুপতি
ভারতের হিন্দু তীর্থস্থান
ভারতের নিরামিষ শহর
সেকিরো: শ্যাডোওস ডাই টুয়াইস

সেকিরো: শ্যাডোওস ডাই টুয়াইস হচ্ছে একটি অ্যাকশন-অ্যাডভেনচার ভিডিও গেম। ফ্রমসফটওয়্যার এটিকে তৈরি করেন এবং অ্যাক্টিভিশন এটিকে প্রকাশিত করেন। এই গেমটিকে মার্চ ২২, ২০১৯ তারিখে সারাবিশ্বে প্রকাশিত করা হয় মাইক্রোসফট উইন্ডজ, প্লেস্টেশন ৪ ও এক্সবক্স ওয়ানের জন্য। এই গেমটি সেংগোকু যুগের এক শিনোবিকে অনুসরণ করে, যার নাম সেকিরোও। সে একটি সামুরাই এর উপর প্রতিশোধ নেবার চেষ্টা করে; কারণ সেই সামুরাই তাকে আক্রমণ করেছিল এবং তার লর্ডকে অপহরণ করে।

গেমপ্লে 
সেকিরো: শ্যাডোওস ডাই টুয়াইস হচ্ছে একটি অ্যাকশন-অ্যাডভেনচার গেম যেটিকে থার্ড-পার্সনের আঙ্গিকে খেলা হয়। ফ্রমসফটওয়্যারের "সোওলস" সিরিজের তুলনায় এই গেমে রোল-প্লেয়িং বিষয়বস্তু কম, ক্যারেক্টার ক্রিয়েশন নেই, নিজের স্ট্যাটস লেভেল আপ করার সিস্টেম নেই এবং কোনো মাল্টিপ্লেয়ার সিস্টেম নেই।

তবে, এই গেমে আছে নিজের সরন্জামের উন্নয়ন করবার উপায়, একটি "Skill Tree" এবং স্বল্পমাত্রায় নিজের ক্ষমতা পরিবর্তন করার উপায়। সেকিরোতে শত্রুদের ঘায়েল করার জায়গায় একটি কাটানা ব্যবহার করা হয় শত্রুদের ব্যালেন্স নষ্ট করার জন্য, যেটি পরে তাদেরকে এক আঘাতে মেরে ফেলবার সুযোগ তৈরি করে দেয়।

তাছাড়াও, এই গেমে গুপ্তভাবে চলবার ক্ষমতা আছে, যার ফলে প্লেয়াররা সাথে সাথে তাদের শত্রুদেরকে ঘায়েল করতে পারবে যদি তাদের কাছে যেতে পারে, নিঃশব্দে। পরিশেষে, সেকিরো বিভিন্ন সরন্জাম ব্যবহার করতে পারবে -- যেমন একটি Grappling Hook অথবা টর্চ।

যদি কোনো কারণে সেকিরো মারা পড়ে, প্লেয়াররা চাইলে তাকে ওই জায়গায় রিভাইভ করতে পারবে।

তথ্যসূত্র 

উইন্ডোজ গেম
জাপানি ভাষার লেখা থাকা নিবন্ধ
অপর্যালোচিত অনুবাদসহ পাতা
২০১৯-এর ভিডিও গেম
কল্পকাহিনীতে পিতৃহত্যা
অ্যাকশন-অ্যাডভেঞ্চার গেম
একক খেলোয়াড় ভিডিও গেম
কড়ইয়া ইউনিয়ন

কড়ইয়া বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।

আয়তন 
কড়ইয়া ইউনিয়নের আয়তন ৬,৪৬৬ একর।

জনসংখ্যার উপাত্ত 
২০১১ সালের পরিসংখ্যান অনুযায়ী কড়ইয়া ইউনিয়নের জনসংখ্যা ৪৩,২৫৩ জন। এর মধ্যে পুরুষ ২০,৩৫৯ জন এবং মহিলা ২২,৮৯৪ জন। মোট পরিবার ৮,৮২৮টি।

অবস্থান ও সীমানা 
কচুয়া উপজেলার দক্ষিণাংশে কড়ইয়া ইউনিয়নের অবস্থান। এ ইউনিয়নের উত্তরে কচুয়া দক্ষিণ ইউনিয়ন ও কচুয়া পৌরসভা, উত্তর-পশ্চিমে কাদলা ইউনিয়ন, পশ্চিমে হাজীগঞ্জ উপজেলার হাটিলা পশ্চিম ইউনিয়ন, দক্ষিণে হাজীগঞ্জ উপজেলার হাটিলা পূর্ব ইউনিয়ন এবং পূর্বে গোহট দক্ষিণ ইউনিয়ন, গোহট উত্তর ইউনিয়ন ও কুমিল্লা জেলার চান্দিনা উপজেলার জোয়াগ ইউনিয়ন অবস্থিত।

প্রশাসনিক কাঠামো 
কড়ইয়া ইউনিয়ন কচুয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী কড়ইয়া ইউনিয়নের সাক্ষরতার হার ৬০.৭%।

শিক্ষা প্রতিষ্ঠান 
মাদ্রাসা
 সাদিপুরা চাঁদপুর নুরুল কুরআন ইসলামিয়া মাদ্রাসা
‌ *পূর্ব কালচোঁ জি,এ,দাখিল মাদ্রাসা

 হজরত খাদিজাতুল কুবরা রাযি. মহিলা মাদ্রাসা, ডুমুরিয়া

 ডুমুরিয়া নূরানী ও হাফেজি কওমি মাদরাসা
 মনোহরপুর ফাজিল ডিগ্রি মাদ্রাসা
 গাউছিয়া ছোবহানিয়া আলিম মাদ্রাসা
স্কুল এন্ড কলেজ
 চাঁদপুর এম.এ. খালেক মেমোরিয়াল স্কুল এন্ড কলেজ

মাধ্যমিক বিদ্যালয়
 কহলথুড়ি হামিদিয়া উচ্চ বিদ্যালয়
 মনোহরপুর উচ্চ বিদ্যালয়
প্রাথমিক বিদ্যালয়
 কহলথুড়ি সরকারি প্রাথমিক বিদ্যালয়
 উত্তর ডুমুরিয়া মডেল সরকারি প্রাথমিক বিদ্যালয়
 পরানপুর সরকারি প্রাথমিক বিদ্যালয়
 ৬৬ নং চাঁদপুর সরকারি প্রাথমিক বিদ্যালয়।

হাট-বাজার 
মোট হাট-বাজার ৫ টি- ডুমুরিয়া, শ্রীরামপুর, নলুয়া, আকানিয়া-নাছিরপুর এবং পরানপুর বাজার।

উল্লেখযোগ্য ব্যক্তি 

 মাওলানা আশ্রাফ আলী
 মাওলানা বেলায়েত হোসেন
 কবি ও সাংবাদিক হাসান আল মাহমুদ

জনপ্রতিনিধি 
 মুফিজুল ইসলাম (সাবেক চেয়ারম্যান)
 আব্দুল মালেক (সাবেক চেয়ারম্যান)

আরও দেখুন 
 কচুয়া উপজেলা, চাঁদপুর
 কচুয়া থানা, চাঁদপুর
 চাঁদপুর জেলা

তথ্যসূত্র

বহিঃসংযোগ 

কচুয়া (চাঁদপুর) উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
গোহট উত্তর ইউনিয়ন

গোহট উত্তর বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।

আয়তন 
গোহট উত্তর ইউনিয়নের আয়তন ৩,৬১২ একর।

জনসংখ্যার উপাত্ত 
২০১১ সালের পরিসংখ্যান অনুযায়ী গোহট উত্তর ইউনিয়নের জনসংখ্যা ২৭,৭৪০ জন। এর মধ্যে পুরুষ ১৩,১৬১ জন এবং মহিলা ১৪,৫৭৯ জন। মোট পরিবার ৫,৮৪৪টি।

অবস্থান ও সীমানা 
কচুয়া উপজেলার দক্ষিণাংশে গোহট উত্তর ইউনিয়নের অবস্থান। এ ইউনিয়নের পশ্চিমে কড়ইয়া ইউনিয়ন, দক্ষিণে গোহট দক্ষিণ ইউনিয়ন ও আশরাফপুর ইউনিয়ন, পূর্বে কুমিল্লা জেলার বরুড়া উপজেলার আদ্রা ইউনিয়ন ও আড্ডা ইউনিয়ন এবং উত্তরে কুমিল্লা জেলার চান্দিনা উপজেলার জোয়াগ ইউনিয়ন অবস্থিত।

প্রশাসনিক কাঠামো 
গোহট উত্তর ইউনিয়ন কচুয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী গোহট উত্তর ইউনিয়নের সাক্ষরতার হার ৫৫%।

শিক্ষা প্রতিষ্ঠান

দর্শনীয় স্হান 

দুলাল রাজার দীঘি
থানা বিবির দীঘি.উজানী মাদ্রাসা, বেহুলার শিলপাটা, মনসা দেবীর সাপের বাঁশ বাগান ।

হাট-বাজার 
হাসিমপুর মিয়ার বাজার

বিশিষ্ট নাগরিক 

মাওলানা খলিলুর রহমান (পীর সাহেব মীরা বাড়ী)
বিশিষ্ট শিক্ষাবিদ প্রিন্সিপ্যাল মাওলানা মহব্বত আলী, অধ্যক্ষ মনিরুজ্জামান,বিশিষ্ট সাংবাদিক ও সাহিত্যিক ইঞ্জিনিয়র মোহাম্মদ বদিউজ্জামান হেলাল,জাতীয় রাজস্ব বোর্ডের চেয়ারম্যান শাহাদাত হোসেন,সহকারী সচিব আমিন,আবুল খায়ের বিএসসি,মহিউদ্দিন খান আলমগীর,
মাওলানা গোলাপ শাহ
ডাক্তার নিজাম উদ্দিন 
রফিকুল ইসলাম চেয়ারম্যান 
নুরুল ইসলাম তালুকদার 
আবদুল হাই মুন্সি চেয়ারম্যান 
এডভোকেট জাহাঙ্গীর আলম 
নাছির উদ্দীন তালুকদার
জাহাঙ্গীর আলম চেয়ারম্যান 
সাংবাদিক আরেফিন শাকিল 
ডাক্তার হাবিবা রুপা,
তানবীর হাসান(হাসিমপুর)

জনপ্রতিনিধি

আরও দেখুন 
 কচুয়া উপজেলা, চাঁদপুর
 কচুয়া থানা, চাঁদপুর
 চাঁদপুর জেলা

তথ্যসূত্র

বহিঃসংযোগ 

কচুয়া (চাঁদপুর) উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ